32011D0733
L 294/4
SLUŽBENI LIST EUROPSKE UNIJE
08.11.2011.
ODLUKA VIJEĆA
od 8. studenoga 2011.
o sklapanju Sporazuma o sudjelovanju Republike Bugarske i Rumunjske u Europskom gospodarskom prostoru i četiri povezana sporazuma
(2011/733/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 6. točkom (a) podtočkom i. te člankom 218. stavkom 8. drugim podstavkom,
uzimajući u obzir prijedlog Europske komisije,
uzimajući u obzir suglasnost Europskog parlamenta (1),
budući da:
(1)
Sporazum o sudjelovanju Republike Bugarske i Rumunjske u Europskom gospodarskom prostoru i četiri povezana sporazuma potpisani su, u ime Europske zajednice, 25. srpnja 2007., u skladu s Odlukom Vijeća 2007/566/EZ (2), podložno njihovom sklapanju.
(2)
Zbog stupanja na snagu Ugovora iz Lisabona 1. prosinca 2009., Europska unija je zamijenila i naslijedila Europsku zajednicu.
(3)
Te sporazume bi trebalo odobriti,
DONIJELO JE OVU ODLUKU:
Članak 1.
Ovim se, u ime Europske unije, odobravaju sljedeći sporazumi (3):
-
Sporazum o sudjelovanju Republike Bugarske i Rumunjske u Europskom gospodarskom prostoru,
-
Sporazum u obliku razmjene pisama između Europske zajednice i Kraljevine Norveške u vezi s Programom suradnje za gospodarski rast i održivi razvoj u Bugarskoj,
-
Sporazum u obliku razmjene pisama između Europske zajednice i Kraljevine Norveške u vezi s Programom suradnje za gospodarski rast i održivi razvoj u Rumunjskoj,
-
Dodatni Protokol uz Sporazum između Europske ekonomske zajednice i Islanda nakon pristupanja Republike Bugarske i Rumunjske Europskoj uniji, i
-
Dodatni Protokol uz Sporazum između Europske ekonomske zajednice i Kraljevine Norveške nakon pristupanja Republike Bugarske i Rumunjske Europskoj uniji.
Članak 2.
Ovim se ovlašćuje predsjednik Vijeća odrediti osobu(-e) ovlaštenu(-e) položiti instrument odobrenja, u ime Unije, predviđen svakim sporazumom, radi izražavanja suglasnosti Unije s tim da bude njima obvezana (4).
Članak 3.
Predsjednik Vijeća u ime Unije podnosi sljedeću obavijest:
„Zbog stupanja na snagu Ugovora iz Lisabona 1. prosinca 2009., Europska unija je zamijenila i naslijedila Europsku zajednicu i od tog datuma uživa sva prava i preuzima sve obveze Europske zajednice. Stoga se upućivanja na ‚Europsku zajednicu’, u tekstu sporazuma, po potrebi, smatraju upućivanjima na ‚Europsku uniju’.”
Članak 4.
Ova Odluka stupa na snagu sljedećeg dana od dana donošenja.
Sastavljeno u Bruxellesu 8. studenoga 2011.